《谢袁参军惠以管将军所馈北京王瓜》
明代·梁以壮

王瓜来自帝王都，滋味形容总觉殊。铁券府中贻贵戚，参军衙里及吾儒。

香微透齿炎蒸尽，寒重归心郁结无。多谢大夫相厚意，爱予疏懒不吹竽。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。